Ait-Khozema-tepper
Store norske leksikon,Kunst og estetikk,Kunsthåndverk,Tekstilkunst
Ait-Khozema-tepper er et teppeprosjekt igangsatt i 1996 av østerrikeren Wilfried Stanzer. Ait-Khozema er navnet på en nomadestamme i Atlasfjellene, Marokko.
Ait-Khozema-tepper lages av berbere i landsbyen Amassine i Atlasfjellene. Hele fremstillingsprosessen foregår for hånd. I alt knyttes rundt 200 tepper i året. Omtrent 500 personer deltar i prosjektet, derav rundt 40–50 knyttersker.Ait-Khozema-teppene er kjennetegnet ved mønstre som bærer preg av afrikansk symbolspråk. De gjenspeiler berbernomadenes kultur; de er ofte asymmetriske, noe som gir teppene et «moderne» preg. Man benytter langfibret ull fra sauer i området og kun holdbare plantefarger. Hvert ledd i fremstillingen, som vasking, kjemming, spinning og farging er håndarbeid og blir honorert spesielt etter faste priser. Les mer i Store norske leksikon nomadestamme  Atlasfjellene Marokko